สวัสดีค่ะ คือหนูมีอะไรกับแฟนกินยาคุมฉุกเฉินครบ2เม็ดตามใบกำกับยา เย็นวันต่อมาหนูกินยาคุมชนิดแผง21เม็ดต่อเลยค่ะ โดยไม่ได้รอประจำเดือนมา (ตอนนี้กินยาคุมชนิดแผงหมดแล้ว)ผ่านมา7วันแล้วประจำเดือนยังไม่มาเลยค่ะ ตะมีโอกาสท้องมั้ยคะ รบกวนตอบด้วยนะคะ ขอบนะคะ
สวัสดีค่ะ การทานยาคุมฉุกเฉินนั้น จะช่วยป้องกันการตั้งครรภ์ได้ประมาณ 58%-95% ขึ้นอยู่กับความรวดเร็วในการทานยาหลังจากที่มีเพศสัมพันธ์ ซึ่งไม่สามารถช่วยป้องกันการตั้งครรภ์ได้ 100%สำหรับยาคุมกำเนิด จะช่วยป้องกันการตั้งครรภ์ได้มากกว่า 99% แต่ก็ไม่ได้ 100% และหากในช่วง 7 วันแรกที่ทานยา ได้มีเพศสัมพันธ์ ก็จะมีโอกาสตั้งครรภ์ได้ เพราะยาคุมจะยังไม่ออกฤทธิ์จนกว่าจะทานต่อเนื่องไปแล้ว 7 วันค่ะดังนั้น หากทานยาครบ 21 เม็ด และเว้นระยะครบ 7 วันแล้ว ไม่มีประจำเดือนมา ก็ควรตรวจหาการตั้งครรภ์ดูเป็นอันดับแรกค่ะ หากตรวจไม่พบ ก็อาจเริ่มทานยาแผงใหม่ต่อไปได้ และควรลองตรวจซ้ำเมื่อผ่านไปอีกซัก 1 สัปดาห์ค่ะ หากยังตรวจไม่พบ ก็อาจเป็นผลของยาคุมกำเนิดที่ทำให้ประจำเดือนไม่มาได้ค่ะ